หุ้นสหรัฐปิดบวกพอประมาณ
วอลล์สตรีท ขยับขึ้นพอประมาณ ดาวโจนส์ เพิ่มขึ้น 53.99 จุดขณะที่ราคาน้ำมันเพิ่มขึ้นเล็กน้อย
20 ก.พ. 2556

วอลล์สตรีท ขยับขึ้นพอประมาณ ดาวโจนส์ เพิ่มขึ้น 53.99 จุดขณะที่ราคาน้ำมันเพิ่มขึ้นเล็กน้อย
วอลล์สตรีทวานนี้(19ก.พ.) ขยับขึ้นพอประมาณ จากข้อมูลทางเศรษฐกิจในเยอรมนี ดัชนีหุ้นดาวโจนส์ เพิ่มขึ้น 53.99 จุด (0.39 เปอร์เซ็นต์) ปิดที่ 14,035.75 จุด แนสแดค เพิ่มขึ้น 21.56 จุด (0.68 เปอร์เซ็นต์) ปิดที่ 3,213.59 จุด เอสแอนด์พี เพิ่มขึ้น 11.12 จุด (0.73 เปอร์เซ็นต์) ปิดที่ 1,530.91 จุด
ขณะที่ราคาน้ำมันเพิ่มขึ้นเล็กน้อย ตามความเคลื่อนไหวของตลาดหุ้นทั่วยุโรปและสหรัฐฯ ท่ามกลางความคาดหวังว่าเศรษฐกิจโลกจะฟื้นตัวแข็งแกร่งยิ่งขึ้น       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม เพิ่มขึ้น 80 เซนต์ ปิดที่ 96.66 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 14 เซนต์ ปิดที่ 117.52 ดอลลาร์ต่อบาร์เรล